കണ്ണൂര് സര്വകലാശാല സിലബസിലെ കാവിവത്കരണത്തില് മൗനം പാലിച്ച് എസ്.എഫ്.ഐ കോഴിക്കോട്: കണ്ണൂര് സര്വകലാശാല സിലബസിലെ കാവിവത്കരണത്തില് മൗനം പാലിച്ച് എസ്.എഫ്.ഐ സംസ്ഥാന നേതൃത്വം. ആര്.എസ്.എസ് സൈദ്ധാന്തികരായ ഗോള്വല്ക്കറുടെയും സവര്ക്കറുടെയും പുസ്തകങ്ങള് പി.ജി സിലബസില് ഉള്പ്പെടുത്തിയതിനെതിരെ വിദ്യാര്ഥി സംഘടനകള് പ്രതിഷേധവുമായി രംഗത്തെത്തിയിട്ടും എസ്.എഫ്.ഐ നിലപാട് വ്യക്തമാക്കാത്തത് ചര്ച്ചയാവുകയാണ്.അതേസമയം യൂനിവേഴ്സിറ്റി ഭരിക്കുന്ന എസ്.എഫ്.ഐ യൂനിയന് പ്രതിനിധി സര്വകലാശാലക്ക് അനുകൂലമായ നിലപാടാണ് തുടക്കം മുതലെ സ്വീകരിച്ചിരുന്നത്. ഇത് മാധ്യമങ്ങള്ക്ക് മുന്നില് തുറന്ന് പറയുകയും ചെയ്തു.ജെ.എന്.യു വില് സംഘ്പരിവാര് സാഹിത്യങ്ങള് പഠിപ്പിക്കുന്നുണ്ടെന്ന് ന്യായീകരിച്ചാണ് കണ്ണൂര് യൂനിവേഴ്സിറ്റിയുടെ നടപടിയെ യൂനിയന് ചെയര്മാന് എം. കെ ഹസന് പിന്തുണച്ചത്.എന്നാല് വിഷയത്തില് സര്ക്കാര് സര്വകലാശാലയോട് വിശദീകരണം തേടിയിട്ടുണ്ട്. സി.പി.ഐയും എ.ഐ.എസ്.എഫും കാവിവത്കരണമാണ് നടക്കുന്നതെന്ന ആരോപണവുമായി രംഗത്തെത്തിയിട്ടുണ്ട്.